Diari Oficial de la Generalitat Valenciana


Sumari del DOGV 5459, del 27-02-2007 (2007/2031)

RESOLUCIÓ de la Conselleria d'Empresa, Universitat i Ciència, per la qual es declara aigua mineral natural l'aigua captada per l'obra subterrània núm. 6819, Alianda, coordenades UTM, X=699 100, Y=4 299 150, partida Alianda de Dalt, terme municipal d'Ontinyent, província de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5459

Data del DOGV
:   27-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/2031


Data del document
:   03-10-2006

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Ontinyent
    * aigua mineral

Vist l'expedient de declaració d'aigua mineral natural la procedent de la captació núm. 6819, Alianda, situat a la partida Alianda de Dalt, al terme municipal d'Ontinyent, província de València, instat davant el Servei Territorial d'Indústria de València per la Sra. Rosario Ferrero Morán, NIF 07455905P.  
Vistos la Llei 22/1973, de 21 de juliol, de Mines; el RD 2.857/1978, pel qual s'aprova el Reglament General per al Règim de la Mineria; el RD 1.047/1984, sobre valoració definitiva i ampliació de funcions i mitjans adscrits als servicis traspassats a la Comunitat Valenciana en matèria d'indústria, energia i mines; la Llei 29/1985, d'Aigües; el RD 849/1986, pel qual s'aprova el Reglament Públic Hidràulic, títol preliminar i altres; el RD 1.074/2002, de 18 d'octubre, sobre Reglamentació Tecnicosanitària per a l'elaboració, circulació i comerç de les aigües de beguda envasada, modificat pel RD 1.744/2003, de 19 de desembre.  
Antecedents de fet  
Primer. La Sra. Rosario Ferrero Morán, mitjançant escrit dirigit al Servei Territorial d'Indústria de València de data de registre d'entrada 25 de setembre de 2001, va sol·licitar, d'acord amb l'article 24.1 de la Llei de Mines i amb l'article 39.1 del Reglament General per al Règim de la Mineria, que la conselleria competent en mineria declarara aigua mineral natural l'aigua procedent de la captació subterrània núm. 6.819, brollador denominat Alianda, a la partida Alianda de Dalt, al terme municipal d'Ontinyent, província de València, situat en les coordenades UTM (ED50), X=699 100, Y=4 299 150, Z=540 m.s.n.m.  
Segon. Per complir l'article 39.2 del Reglament General per al Règim de la Mineria, el Servei Territorial d'Indústria i Energia de València va realitzar el 28 de febrer de 2002 les corresponents preses de mostres d'aigua en presència de la part interessada, i va enviar amb data d'eixida de 5 d'abril de 2002 una de les mostres preses a l'Institut Geològic i Miner d'Espanya per a la seua anàlisi reglamentària. Amb data de registre d'entrada de 8 de maig de 2002 es va rebre informe de l'Institut Geològic i Miner d'Espanya de data 25 d'abril de 2002, favorable a la qualificació.  
Tercer. Personal adscrit al Servei Territorial d'Indústria i Energia de València emet informe en data 7 de gener de 2003, pel qual proposa que s'ajuste la sol·licitud formulada al Reial Decret 1.074/2002, de 18 d'octubre, en haver-se realitzat la iniciació de l'expedient a l'empara del Reial Decret 1.164/1991, de 22 de juliol, derogat en la data de l'informe per l'anterior. Amb data de registre d'entrada de 26 de maig de 2003 la Sra. Rosario Ferrero Morán sol·licita la qualificació d'aigua mineral natural segons els criteris establits en el Reial Decret 1.074/2002, de 18 d'octubre.  
Quart. De conformitat amb el que s'ha disposat en l'article 39.2 del Reglament General per al Règim de la Mineria, el Servei Territorial d'Indústria de València va procedir a la informació pública de la iniciació de l'expedient mitjançant anuncis publicats en el Butlletí Oficial de la Província de València núm. 230, de 27 de setembre de 2003, i en el Diari Oficial de la Generalitat núm. 4.598, de 30 de setembre de 2003, i no consta en l'expedient cap escrit d'oposició. El Servei Territorial va traslladar a la Direcció General d'Indústria i Investigació Aplicada l'expedient amb data d'entrada en esta última de 3 de desembre de 2003 per a la continuació de la tramitació, segons el que es preveu en l'article 39.2 del Reglament General per al Règim de la Mineria.  
Cinqué. Amb data de registre d'eixida 9 de març de 2004, l'Àrea d'Ordenació i Seguretat Industrial i Minera de la Direcció General d'Indústria i Investigació Aplicada va trametre escrit on sol·licitava informe a la Confederació Hidrogràfica del Xúquer. Amb data de registre d'entrada de 13 de maig de 2004 es rep informe de 27 d'abril de 2004 de la Confederació Hidrogràfica del Xúquer en el qual s'exposa que l'esmentat organisme no té res a oposar a la declaració d'aigua mineral sol·licitada, mentre això no represente un augment del volum d'extraccions, atesa l'absència de recursos disponibles que té la Unitat Hidrogeològica 08.32 Serra Grossa.  
Sisé. Amb data de registre d'entrada de 30 de setembre de 2003 es rep en l'Àrea d'Ordenació i Seguretat Industrial i Minera informe de 19 de setembre de 2003 de l'Institut Geològic i Miner d'Espanya, pel qual s'exposa que les aigües analitzades complixen les condicions exigides en els apartats 1.1.1 i 1.1.2 de l'annex I del RD 1.074/2002, de 18 d'octubre, on s'indica igualment que es podria procedir a la declaració com a aigua mineral natural.  
Seté. Per complir l'establit en el RD 1.074/2002, modificat pel RD 1.744/2003, sobre Reglamentació tecnicosanitària per a l'elaboració, circulació i comerç de begudes envasades, i l'article 39.3 de la Llei 22/1973, de Mines, es traslladà l'expedient a la Conselleria de Sanitat, Direcció General de Salut Pública, amb registre d'eixida de 9 de març de 2004, i se sol·licita el corresponent informe vinculant sobre la naturalesa de les aigües objecte de l'expedient. Amb data de registre d'entrada de 14 d'abril de 2004 es rep en l'Àrea d'Ordenació i Seguretat Industrial i Minera, Servei de Mines, ofici informe de 2 d'abril de 2004 de la Direcció General de Salut Pública, pel qual es requerix la presentació de documentació complementària per a l'emissió del mencionat informe.  
Huité. Amb data d'eixida de 27 d'octubre de 2005 l'Àrea d'Ordenació i Seguretat Industrial i Minera trasllada l'informe de Salut Pública i de l'expedient al Servei Territorial d'Indústria de València per a la realització de les actuacions que corresponga i l'emissió de nou informe que done resposta als requeriments de la Conselleria de Sanitat.  
Nové. Amb data d'eixida de 27 d'abril de 2006 el Servei Territorial d'Indústria i Seguretat Industrial de València envia, després de la tramitació realitzada, a la Direcció General d'Indústria i Comerç novament l'expedient i informe d'este.  
Desé. L'Àrea d'Indústria i Mines amb registre d'eixida d'1 de juny de 2006 trasllada la documentació complementària presentada en l'expedient a la Direcció General de Salut Pública de la Conselleria de Sanitat, i sol·licita el corresponent informe vinculant sobre la naturalesa de les aigües objecte de l'expedient. Amb data de registre d'entrada de 26 de juny de 2006 es rep ofici i informe de 16 de juny de 2006 de la Direcció General de Salut Pública pel qual es considera que és procedent accedir a la declaració d'aigua mineral natural.  
Onzé. Amb data de registre d'eixida de 10 de juliol de 2006 el Servei d'Ordenació i Seguretat Minera concedix tràmit d'audiència a l'interessat i posa de manifest l'expedient d'acord amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Amb data 24 de juliol de 2006, el Sr. Vicente Terol Ferrero, en representació de la Sra. Rosario Ferrero Morán, pren vista de l'expedient, sense que conste que es presente cap al·legació en relació a este.  
Fonament de dret  
Primer. La Conselleria d'Empresa, Universitat i Ciència és competent per a resoldre la sol·licitud de declaració d'aigua mineral natural de les esmentades aigües, formulada per la Sra. Rosario Ferrero Morán, en virtut del que s'ha disposat tant en els articles 24.2 de la Llei 22/1973, de 21 de juliol, de Mines, i 39.2 del seu Reglament, aprovat pel RD 2.857/1978, com del que s'ha establit en el RD 1.047/1984, d'11 d'abril, de transferències a la Comunitat Valenciana en matèria d'indústria, energia i mines, en l'annex I, apartat B.III.a) i en el Decret 184/2004, d'1 d'octubre, del Govern Valencià, pel qual s'aprova el Reglament Orgànic i Funcional de la Conselleria d'Empresa, Universitat i Ciència.  
Vistos els antecedents de fet i els preceptes legals esmentats i la resta de disposicions d'especial i general aplicació, esta Conselleria d'Empresa, Universitat i Ciència, a petició de la Sra. Rosario Ferrero Morán.  
Resol  
Declarar aigua mineral natural la procedent de la captació de l'obra subterrània núm. 6819, Alianda, coordenades UTM ED50 H30, X=699 100, Y=4 299 150, partida Alianda de Dalt, terme municipal d'Ontinyent, província de València.  
La present resolució no pot estendre's de facto per a aigües procedents de qualsevol altra surgència, pou, sondatge, brollador, etc. existent o a realitzar, si prèviament i després de la corresponent tramitació reglamentària no acorda esta Conselleria la qualificació com a mineral natural de les aigües així obtingudes.  
Prèviament a l'aprofitament de l'aigua declarada mineral natural en la present resolució caldrà sol·licitar al Servei Territorial d'Indústria i Seguretat Industrial de la província de València la corresponent autorització d'aprofitament, de conformitat amb el que s'ha establit en l'article 26 de la Llei 22/1973, de 21 de juliol, de Mines, i en l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu Reglament.  
La present resolució és definitiva en via administrativa i contra esta podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que s'ha establit en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant el conseller d'Empresa, Universitat i Ciència, en el termini d'un mes comptat des de l'endemà de la notificació de conformitat amb el que s'ha disposat en els article 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 3 d'octubre de 2006.- El conseller d'Empresa, Universitat i Ciènciat: Justo Nieto Nieto.